Taavet Hinrikus

Taavet Hinrikus (sündinud 2. juunil 1981 Tartus)Priit Pullerits. "Taavet Hinrikus: tahame kõik teha midagi, millel on suurem mõte" Postimees, 16. jaanuar 2017 on eesti ettevõtja, Wise kaasasutaja ja üks omanikke.

Hinrikus lõpetas 1999. aastal Miina Härma Gümnaasiumi.

Ta jättis ülikooli pooleli, et asuda tööle loodavas firmas Skype.Andrew Cave. We have never used cheques, say TransferWise founders, The Telegraph, 13. detsember 2015 Oli Skype'i esimene palgaline töötaja 2002 ja strateegiadirektor aastani 2008.Henry Mance. Õnne juubilarile: 10 aastat Skype'i, Postimees, 29. august 2013 Omandanud ärimagistri kraadi Singapuris rahvusvahelises ärikoolis INSEAD.

Asutas 2010. aastal koos Kristo Käärmanniga rahvusvahelisi valuutaülekandeid pakkuva firma TransferWise (hilisema nimega Wise). Tänu sellele on ta tõusnud üheks Eesti rikkaimaks inimeseks.

Wise noteeriti 2021. aastal Londoni börsil, mille tulemusena said Wise'i asutajatest Taavet Hinrikusest ja Kristo Käärmanist Eesti esimesed miljardärid. Pärast Wise'i börsidebüüti astus Taavet Wise'i nõukogu esimehe kohalt tagasi ja on korduvalt oma Wise'i aktsiaid müünud.

 Investeeringud 
Taavet Hinrikus on aktiivne äriingel. Ta investeerib läbi oma investeerimisettevõtte Notorious OÜ. Lisaks investeerib koos ettevõtja Sten Tamkiviga loodud investeerimistandemis Taavet+Sten, kus tehti pelgalt aastal 2021 sada erinevat investeeringut. Aastal 2022 loodi koos Sten Tamkivi ja teiste Euroopa ettevõtjatega teinegi investeerimisettevõte Plural, kuhu kaasati investeeringuteks 250 miljonit eurot, millega aktiivselt panustatakse Euroopa varajase faasi ettevõtetesse.

Taavet Hinrikuse investeeringute portfellist leiab näiteks suuremate Eesti ettevõtetena Veriff'i, Pipedrive'i ja Bolt'i, aga ka mitmeid noori kiirelt kasvavaid Eesti ettevõtteid nagu investeerimisplatvorm Lightyear ja akutehnoloogiat arendav Skeleton Technologies.

2025. aastal võttis ta Eesti ettevõtlusajaloo seni suurima dividendi, kui investeerimisettevõte Skaala Investments eraldas 96,3 miljonit eurot omanikutulu, millest 94,95% läks Taavet Hinrikuse nimele. Tavapäratu oli seegi, et suurem osa sellest toimus mitterahaliste varade arvel. Kokku maksti 24 miljonit eurot tulumaksu ning Hindrikus põhjendas seda sellega, et Eesti riigil on vaja tõsta kaitsekulutusi ja avaliku sektori juhtimise kvaliteeti ning ettevõtjad saavad sellesse panustada läbi maksude tasumise."Taavet Hinrikus võttis Eesti rekorddividendi harukordsel viisil" Äripäev, 15. detsember 2025

 Isiklikku 
Ta abiellus 14. juulil 2018 Silvia Fantauzziga; neil on kaks last. Tema ema oli kirjandusteadlane ja -kriitik Rutt Hinrikus, isa on Tartu Ülikooli farmaatsiaõppejõud Toivo Hinrikus, vanem õde kirjandusteadlane Mirjam Hinrikus, emapoolne vanaisa oli ajaloolase haridusega vaimulik Agu Põld.

 Tunnustus 
 2013 Aasta ärimees (Äripäeva auhind, koos Kristo Käärmanniga). "Tiitel läks uue põlvkonna esindajaile" Äripäev, 20. detsember 2013
 2014 Valgetähe V klassi teenetemärk kui ettevõtluse edendaja. "Presidendilt saab tänavu teenetemärgi 99 inimest" Postimees, 5. veebruar 2014
 2022 Tartu Ülikooli Tänutäht 
 2025 Tallinna vapimärk (silmapaistva tegevuse eest Eesti, eriti Tallinna rahvusvahelise tuntuse ning Tallinna kui uuendusmeelse ja maailmale avatud linna maine kujundamise ja linnaruumi arendamise eest ning märkimisväärse panuse eest tehnoloogilisse innovatsiooni ja tehnoloogiahariduse edendamisse).

Viited

Kategooria:Eesti ettevõtjad
Kategooria:Miina Härma Gümnaasiumi vilistlased
Kategooria:Valgetähe V klassi teenetemärgi kavalerid
Kategooria:Sündinud 1981